Diari Oficial de la Generalitat Valenciana


Sumari del DOGV 4275, del 20-06-2002 (2002/6525)

RESOLUCIÓ de 12 de juny de 2002, de la Sotssecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre el Ministeri de Treball i Afers Socials i la Generalitat Valenciana per a la realització de programes de suport a famílies en situacions especials.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4275

Data del DOGV
:   20-06-2002

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2002/6525


Data del document
:   12-06-2002

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria de Benestar Social
    * protecció de la família
    * cooperació administrativa

RESOLUCIÓ de 12 de juny de 2002, de la Sotssecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre el Ministeri de Treball i Afers Socials i la Generalitat Valenciana per a la realització de programes de suport a famílies en situacions especials. [2002/X6525]
  
Subscrit, després de la tramitació prèvia reglamentària, entre el Ministeri de Treball i Afers Socials i la Generalitat Valenciana, el 12 de desembre de 2001, un Conveni de col·laboració per a la realització de programes de suport a famílies en situacions especials, i en compliment del que establix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0374/2002, i que figura com a annex d'esta resolució.
  
València, 12 de juny de 2002.- La sotssecretària del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració entre el Ministeri de Treball i Afers Socials i la Generalitat Valenciana, per a la realització de programes de suport a famílies en situacions especials.
  
Madrid 12 de desembre de 2001
  
Reunits:
  
D'una banda, l'Excm. Ministre de Treball i Afers Socials, Juan Carlos Aparicio Pérez, nomenat per Reial Decret 561/2000 de 27 d'abril (Boletín Oficial del Estado número 102, de 28 d'abril), en nom i representació de l'administració general de l'estat, per tot allò disposat en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, amb la redacció donada a esta per la Llei 4/1999, de 13 de gener (Boletín Oficial del Estado número 12), sobre competència per a realitzar convenis de col·laboració amb les comunitats autònomes.
  
I d'una altra banda, l'Honorable conseller de Benestar Social de la Generalitat Valenciana, Sr. Rafael Blasco Castany, nomenat en virtut del Decret 6/2000, de 22 de maig, del president de la Generalitat Valenciana, per la competència atribuïda per la Llei de la Generalitat Valenciana 5/1983, del Govern Valencià, en l'article 35 i pel Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social (DOGV número 3.837, de 15 de setembre) en l'article 2 i de l'autorització prèvia del Consell mitjançant acord de data 15 de novembre de 2001, i de l'article 54 bis de la Llei d'Hisenda Pública de la Generalitat Valenciana, tenint en compte a l'article 21.f de la Llei 5/1983, de la Generalitat Valenciana, de 30 de setembre.
  
Manifesten:
  
Primer. Que la finalitat d'este conveni és la col·laboració entre el Ministeri de Treball i Afers Socials i la Generalitat Valenciana.
  
Segon. Que l'objecte d'este és finançar conjuntament programes de suport a famílies en situacions especials.
  
Tercer. Que al Ministeri de Treball i Afers Socials li correspon la protecció i la promoció del menor i de la família, d'acord amb allò previst en els reials decrets 758/96, de 5 de maig, 839/96, de 10 de maig, 1.888/96, de 2 d'agost i Reial Decret 140 /97, de 31 de gener.
  
Quart. Que la Comunitat Valenciana exercix competències en matèria d'assistència social, d'acord amb l'article 31.24 del seu Estatut (Llei Orgànica 5/1982, d'1 de juliol) i els reials decrets de transferència 251/1982, de 15 de gener, 2.135/1984, de 10 d'octubre i 2.762/1986, de 24 de desembre.
  
Cinqué. Que d'acord amb allò establit en la regla quarta de l'apartat dos de l'article 153 del text refós de la Llei General Pressupostària, en la redacció donada a este per la Llei 13/1996, de 30 de desembre, de Mesures Fiscals Administratives i d'Orde Social, és procedent la subscripció d'este Conveni de Col·laboració.
  
Sisé. Que la Llei 13/2000, de 28 de desembre, de Pressuposts Generals de l'Estat per al 2001 (BOE del dia 29), inclou un crèdit adscrit al Ministeri de Treball i Afers Socials, que apareix consignat amb la classificació 49.75.353K.403.77, transferències corrents a comunitats autònomes per a la realització de programes de suport a famílies en situacions especials, amb una dotació de 1.139.685.225 PTA.
  
Seté. Que la Generalitat Valenciana garantix l'existència de dotació pressupostària per a semblants finalitats.
  
Huité. Que és voluntat del Ministeri de Treball i Afers Socials promoure i potenciar la realització de programes dirigits a donar suport i prestar atenció a famílies que es troben en situacions especials, així com previndre que estes situacions puguen degenerar en situacions d'exclusió social o desintegració familiar.
  
Nové. Que els projectes s'han seleccionat d'acord amb els criteris objectius de distribució acordats amb les comunitats autònomes, en la conferència sectorials d'Afers Socials i, alhora, van ser aprovats per acord del Consell de Ministres del dia 23 de març de 2001 (BOE de l'11 d'abril de 2001 i correcció d'errades en el BOE de 2 de juny de 2001).
  
Deu. Que la Generalitat Valenciana té prevista la posada en marxa de programes de les característiques assenyalades.
  
Per tot allò exposat, les dues parts
  
ACORDEN
  
Subscriure este Conveni de Col·laboració, d'acord amb allò establit en l'article sis de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en l'article 153 del text refós de la Llei General Pressupostària, i que es regirà d'acord amb les següents
  
Clàusules:
  
Primera. Este Conveni té com a objecte establir la col·laboració entre el Ministeri de Treball i Afers Socials i la Generalitat Valenciana, per al desenvolupament dels programes de suport a famílies en situacions especials següents, tal com s'especifiquen en l'annex d'este Conveni.
  
1. Programa per a l'educació familiar i per a l'atenció de famílies desfavorides i en situació de risc.
  
2. Programa de suport a famílies monoparentals.
  
3. Programa d'orientació i/o mediació familiar.
  
4. Programa de suport a famílies al si de les quals es produïx violència familiar.
  
Segunda. La Generalitat Valenciana posarà en marxa els programes a què es fa referència en l'apartat anterior.
  
Tercera. Per a sufragar els costs dels esmentats programes, la Comunitat Valenciana, aportarà la quantitat total de tres-cents noranta milions tres-centes una mil nou-centes quaranta-dos (221.092.673), com a participació en el finançament dels programes. Esta quantitat a la qual s'obliga la Comunitat Autònoma pot correspondre a l'import que se sufraga directament per la Generalitat Valenciana i/o la/es corporació/ns local/s i entitats, estes últimes segons el/els acord/s amb la Comunitat d'acord amb el desglossament següent, tal com s'inclou en l'annex d'este conveni:
  
1. Programa per a l'educació familiar i atenció de famílies desfavorides i en situació de risc. L'aportació de la Comunitat Valenciana és de 221.695.219 PTA (l'aportació de la Generalitat Valenciana és de 143.911.682 PTA. aplicació pressupostària 22.42.47.5054.B9267/01)
  
2. Programa de suport a famílies monoparentals. L'aportació de la Comunitat Valenciana és de 14.215.990 PTA (l'aportació de la Generalitat Valenciana és de 80.769.012 PTA. ?Aplicació pressupostària 43.71.34.533.K3356/01)
  
3. Programa d'orientació i/o mediació familiar. L'aportació de la Comunitat Valenciana és de 57.843.250 PTA (l'aportació de la Generalitat Valenciana és de 29.140.375 PTA. Aplicació pressupostària 70.56.01.7389 T2508/01)
  
4. Programa de suport a famílies al si de les quals es produïx violència familiar. L'aportació de la Comunitat Valenciana és de 64.745.793 PTA (l'aportació de la Generalitat Valenciana és de 16.141.088 PTA ?Aplicació pressupostària 20.62.11.4207.J3931/01)
  
Quarta. El Ministeri de Treball i Afers Socials, a càrrec de la seua dotació pressupostària 60.87.830K.101.63 per a l'exercici de 2.001, aporta la quantitat de dos-cents tres milions quatre-centes seixanta-tres mil huit-centes huitanta-tres (646.354.223 PTA) pessetes com a participació en el finançament dels programes, d'acord amb el desglossament següent, tal com s'inclou en l'annex d'este Conveni.
  
1. Programa per a l'educació familiar i l'atenció de famílies desfavorides i en situació de risc: 976.010.677 pessetes
  
2. Programa de suport a famílies monoparentals: 86.576.028 pessetes.
  
3. Programa d'orientació i/o mediació familiar: 22.865.651 pessetes.
  
4. Programa de suport a famílies al si de les quals es produïx violència familiar: 47.753.922 pessetes
  
Cinquena. El Ministeri de Treball i Afers Socials procedirà a transferir a la Comunitat Valenciana la quantitat prevista en la clàusula quarta d'este conveni o la que falte per transferir en aquell moment fins a esta quantitat, si s'haguera realitzat la transferència d'alguna quantitat a l'empara d'allò previst en l'últim paràgraf de l'Acord del Consell de Ministres del dia 23 de març de 2001 (BOE de l'11 d'abril de 2001 i correcció d'errades en el BOE de 2 juny de 2001).
  
Sisena. La Generalitat Valenciana haurà:
  
A. Aplicar els fons prevists en les clàusules tercera i quarta a les despeses corresponents a l'execució i al desenvolupament dels programes que s'especifiquen en este conveni de col·laboració.
  
B. Informar sobre la posada en marxa dels projectes prevists en cada programa i proporcionar al Ministeri de Treball i Afers Socials la informació que obtinga amb relació a este conveni.
  
C. Elaborar els documents necessaris que permeten recollir les dades tècniques sobre els projectes finançats.
  
D. Trametre, en acabar la vigència del Conveni, un estat comprensiu de les obligacions reconegudes i els pagaments realitzats, d'acord amb allò disposat en la nova redacció de l'article 153 del text refós de la Llei General Pressupostària (Reial Decret Legislatiu 1091/88, de 23 de setembre).
  
E. Comunicar qualsevol modificació que poguera sorgir en el desenvolupament i en l' execució dels programes, tant les que fan referència al contingut com a la forma, termini d'execució i de justificació, etc., a fi d'acordar conjuntament el Ministeri i la Comunitat Autònoma, l'acceptació expressa de qualsevol variació en el desenvolupament dels projectes.
  
La sol·licitud de modificació haurà d'estar suficientment motivada i haurà de presentar-se amb caràcter immediat a l'aparició de les circumstàncies que la justifiquen i amb anterioritat al moment en què finalitze el termini d'execució del projecte en qüestió.
  
Setena. La Generalitat Valenciana elaborarà, en finalitzar la vigència del conveni, una memòria financera i tècnica de cada projecte que lliurarà en els sis mesos següents i que almenys reculla:
  
- data de posada en marxa.
  
- Informació econòmica.
  
- Activitats realitzades.
  
- Recursos utilitzats.
  
- Sectors atesos.
  
- Resultats obtiguts.
  
- Dades estadístiques.
  
- Dificultats i propostes
  
- Valoració del programa
  
En el supòsit que la Comunitat Autònoma no presente l'esmentada memòria, s'analitzarà en la Comissió de Seguiment que es regula en la clàusula següent:
  
Huitena. Per al seguiment d'este Conveni es crearà una Comissió Mixta de Seguiment, que tindrà com a funcions vetlar pel compliment d'allò establit en este Conveni, tot tractant de resoldre les qüestions que es plantegen durant la seua execució, prestar assistència a les administracions firmants i determinar els documents tècnics i informes necessaris per a l'execució, el seguiment i l'avaluació dels projectes.
  
Estarà integrada per un representant del Ministeri de Treball i Afers Socials i per un representant de cadascuna de les comunitats autònomes que firmen els convenis.
  
El representant del Ministeri de Treball i Afers Socials serà designat per la directora general d'Acció Social, del Menor i de la Família, i el representant de la Generalitat Valenciana pel/la directora/a general de la Família, Menor i Adopcions.
  
El règim de funcionament és el previst en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; designarà el president l'òrgan col·legiat i actuarà com a secretari un funcionari de la Direcció General d'Acció Social, del Menor i de la Família del Ministeri de Treball i Afers Socials designat per la directora general.
  
Novena. En la publicitat que es realitze en qualsevol mitjan de comunicació sobre les actuacions derivades d'este programes es farà constar expressament que estos es porten a terme en virtut del cofinançament establit entre el Ministeri de Treball i Afers Socials, la Comunitat Autònoma i/o les corporacions locals.
  
Deu. Este conveni tindrà vigència durant el període d'any des de la data de la seua firma, sense perjuí que la despesa objecte de la subvenció es realitze durant l'any 2001.
  
Onze. Este conveni s'estingirà igualment en cas d'incompliment per alguna de les parts dels compromisos adquirits en ell. En este cas, s'haurà d'integrar les quantitats que se n'hagueren percebut com a aportació econòmica i que no s'hagueren destinat al/s programa/es en ell previst, sense perjuí de l'execució de les activitats en curs.
  
Dotze. Les qüestions litigioses que es pogueren derivar d'este conveni, atesa la seua naturalesa administrativa, seran sotmeses a l'orde jurisdiccional contenciós administratiu.
  
I en prova de conformitat, firmen este conveni en dos exemplars, tot quedant-se'n un en poder de cada part, al lloc i en la data amunt indicats.
  
El ministre de Treball i Afers Socials,
  
JUAN CARLOS APARICIO PÉREZ
  
El conseller de Benestar Social,